
Ettepanek avalikuks uurimiseks
Harju Maakohtu menetluses on Kamenor OÜ (registrikood 17331296) avaldus pankroti väljakuulutamiseks.
Võlgnikul ei jätku vara pankrotimenetluse kulude katteks. PankrS § 30 lg-s 1 nimetatud deposiiti ei ole makstud.
Võlgnik on rikkunud pankrotiseadusest tulenevat kohustust esitada andmeid (PankrS § 22 lg 3 ja 4), mistõttu on ajutisel halduril raskendatud pädeva ülevaate saamine võlgniku maksejõuetuse põhjustest ja tekkimise ajast. Juhatuse liige Aleksandre Kapanadze on teabenõude vastuses märkinud, et võlgnikul oli vara, mida hoiti teise juhatuse liikme laos, kus toimus 2026. aasta märtsikuus vargus. Ajutine pankrotihaldur on teinud päringu Politsei- ja Piirivalveametile, kuid käesoleva hetke seisuga vastust saanud ei ole ning täpsemad asjaolud tuleks välja selgitada edasises pankrotimenetluses. Samas ei ole varastatud varade võimalik väärtus (eeldatavasti mitte rohkem kui 3000-4000 eurot) piisav pankrotimenetluse läbiviimiseks. Kuna ajutisele pankrotihaldurile ei ole üle antud võlgniku raamatupidamisdokumente, siis võib võlgniku juhatuse tegevuses esineda KarS § 3811 (raamatupidamise kohustuse rikkumine) sätestatud süüteo tunnused.
Kohus teeb Teile ettepaneku esitada avaldus võlgniku pankrotimenetluse läbiviimiseks avaliku uurimisena. Avalduse palun esitada hiljemalt 19.10.2026.

